Asemskep | LekkeSlaap
Vanaf R4 875 per nag (vir 13 persone)
Adres: Farm / Plaas Heydon, , Middelburg, 5900, Oos-Kaap
Kom asem suiwer Karoolug in by Asemskep, in die hartjie van die Karoo. Asemskep is op die plaas Heydon, op 'n 40 km grondpad op die Richmond-pad (R398) buite Middelburg, Oos-Kaap geleë. Daar is 'n grondpad met skilderagtige natuurskoon vanaf Asemskep na die legendariese "Uilhuis" op Nieu-Bethesda. Sowat 50 km verder op dieselfde roete lê Graaff- Reinett.
Asemskep is 'n ou plaashuis wat omring is met pragtige natuurskoon. Is jy al deur die geblêr van skape wakker gemaak? Dan is Asemskep jou bestemming. Dit is die perfekte plek vir iemand wat rus en vrede, vars lug en stilte nodig het en saans is die sterrehemel 'n belewenis.
Die uitsig oor die veld, die berge en die lusernlande met skape wat blêr is onvergelykbaar. Daar is 'n groot verskeidenheid voëllewe met 'n gronddam net agter die huis waar voëls die hele dag gehoor word.
Asemrowende sonsondergange en die rustigheid wat die natuur aanbied, word sonder enige steuringe, sonder televisie- of selfoonontvangs by hierdie wegbreekvakansiehuis aangebied. Bergfietsliefhebbers kan die roetes hier gate uit geniet. Afhangend van van die tyd van die jaar, kan jy die geleentheid kry om te sien hoe skape geskeer word, asook die kans om 'n hanslam melk te gee.
Geniet hierdie ten volle gemeubileerde huis met 4 slaapkamers (een daarvan het 'n en suite-badkamer) en 'n aparte badkamer wat die ander 3 kamers deel. Asook 'n sitkamer, sonkamer, kombuis en binne braai-area. Asemskep het 'n groot grasperk waar kinders heerlik kan baljaar en bal skop. Die sitkamer het 'n gesellige hout kaggel wat die koue Karoo-aande 'n onvergeetlike ondervinding maak.
Asemskep nooi jou om 'n ontspanne wegbreek op hierdie veilige, gesonde en vreedsame vakansiebestemming te geniet.
'n Bespreking by Asemskep sluit in:
4.7 uit 5van 5 resensies vir Asemskep
Farm / Plaas Heydon, , Middelburg, 5900, Oos-Kaap
Gaste dink Asemskep het 'n baie goeie ligging
Vanaf R4 875
https://travelground.imgix.net/AAEAAQAAAAAAAAAAAAAAJGYwM2U5ODkzLTgwYzAtNDFjZC1iNjUyLWU4NDZhYjAwYjNmYg?w=1440&h=960&fit=crop&auto=format Vanaf R4 875 per nag (vir 13 persone) 5 5 1 5 Farm / Plaas Heydon Middelburg District 5900 Oos-Kaap 086 999 0018 14:00-22:00 10:00 -31.612472497828 24.671254026455